ซื้อสุทธิ TPIPL call หลังหุ้นอ้างอิงร่วงกว่า 4.5% ในวันพุธ
DW วานนี้ว่า ดัชนีหลักทรัพย์ปรับตัวขึ้นในวันพุธ ขณะที่นักลงทุนเทรด SET50 put DW ในสัดส่วนสูงกว่า SET50 Call
14 พ.ค. 2558

บล.แมคควอรี กล่าวถึงตลาด DW วานนี้ว่า ดัชนีหลักทรัพย์ปรับตัวขึ้นในวันพุธ ขณะที่นักลงทุนเทรด SET50 put DW ในสัดส่วนสูงกว่า SET50 Call โดยการปรับตัวขึ้นของดัชนีหลักทรัพย์ได้รับแรงหนุนจากแรงซื้อหุ้นพลังงาน และหนุน Call DW บนหุ้นพลังงานปิดบวก ตัวอย่างเช่น PTTE28C1507A +19.2% เทียบกับหุ้นอ้างอิงที่ปรับตัวขึ้น +2.6%  และ PTT28C1508A +10.5% ขณะที่หุ้นอ้างอิงปรับตัวขึ้น +2.6% เป็นต้น
ขณะที่หุ้นรายตัวอื่นๆเคลื่อนไหวผันผวนทั้งบวกและลบ ส่งผลให้นักลงทุนเทรด DW กระจายในหลายหุ้นอ้างอิง ตัวอย่างเช่น Call และ Put DW บนหุ้น TRUE เป็นต้น โดย DW28 ที่ได้รับความสนใจ เช่น TRUE28C1509A และ TRUE28P1509A
นอกจากนี้ Call DW ที่ปรับตัวขึ้นโดดเด่นได้แก่ Call DW บนหุ้น THAI เช่น THAI28C1507A +33.3% เทียบกับหุ้นอ้างอิงที่ปรับตัวขึ้น +5.5% หลังจากที่หุ้นอ้างอิงมีข่าวเรื่องแผนการลงทุนในปี 58 และการรายงานผลการดำเนินงานไตรมาสแรกที่พลิกกำไร  นอกจากนี้ ยังมี Call DW บนหุ้น JAS ที่ปรับตัวขึ้นแรงหลังจากที่หุ้นอ้างอิงรีบาวน์แข็งแกร่งวานนี้ เช่น JAS28C1508A +29.6% JAS28C1510A +23.5% เทียบกับหุ้นอ้างอิงที่ปรับตัวขึ้น +4.9% เป็นต้น ขณะที่ Call DW บนหุ้น TRUE  และ TPIPL ปรับตัวลดลงอย่างมากวานนี้ ตามการปรับตัวลงของหุ้นอ้างอิง เช่น TPIP28C1509A -20.0% เทียบกับหุ้นอ้างอิงที่ปรับตัวลง -4.5%
สำหรับ DW28 วานนี้นักลงทุนซื้อสุทธิ Call DW บนหุ้น TPIPL หนาแน่นท่ามกลางการปรับตัวลงของหุ้นอ้างอิง เช่น TPIP28C1509A 15.2 ล้านหน่วย นอกจากนี้ ยังมีแรงซื้อสุทธิใน ITD28C1508A 8.7 ล้านหน่วย TRUE28C1512A และ TRUE28C1508A รวม 7.5 ล้านหน่วย ตามลำดับ ส่วนแรงขายสุทธิ นักลงทุนขายสุทธิ BJC28C1508A 6.9 ล้านหน่วย หลังจากมีแรงซื้อสุทธิไปวานนี้ ขณะที่หุ้นอ้างอิงปรับตัวลงกว่า -2.1% นอกจากนี้ ยังมีแรงขายสุทธิเล็กน้อยใน SCB28C1507A และ JAS28C1510A
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 35,555.81  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,098.67 ล้านบาท
คิดเป็น 3.1%